62019CJ0371_INF
Tiesas (piektā palāta) 2020. gada 18. decembra novembra Komisija/Vācija (PVN atmaksāšana – Rēķini)
(lieta C‑371/19) (
1
)
Valsts pienākumu neizpilde – Nodokļi – Pievienotās vērtības nodoklis (PVN) – Direktīva 2006/112/EK – 170. pants un 171. panta 1. punkts – PVN atmaksāšana nodokļa maksātājiem, kuri neveic uzņēmējdarbību dalībvalstī, kurā tie iegādājas preces un saņem pakalpojumus vai veic preču importu, kam uzlikts nodoklis, bet kuri veic uzņēmējdarbību citā dalībvalstī – Direktīva 2008/9/EK – PVN atmaksāšanas kārtība – 9. un 10. pants – 15. panta 1. punkts – 20. pants – Rēķina vai importa dokumenta kopijas neesamība – Nepilnīgu atmaksāšanas pieteikumu sistemātiska noraidīšana – Atteikšanās prasīt nodokļu maksātājam papildināt pieteikumu pēc pieteikuma iesniegšanas termiņa beigām – Nodokļu neitralitātes princips – Samērīguma princips – Pieņemamība
1.
Prasība sakarā ar pienākumu neizpildi – Valsts pienākumu neizpildes pierādījums – Komisijas pienākums – Valsts pienākumu neizpildi apliecinošu faktisku pierādījumu iesniegšana – Atspēkojums, kas jāveic attiecīgajai dalībvalstij – Attiecīgās dalībvalsts pienākums pierādīt izmaiņas administratīvajā praksē atbilstoši Komisijas argumentētajam atzinumam
(LESD 258. pants)
(skat. 65., 68., 69. punktu)
2.
Nodokļu tiesību aktu saskaņošana – Kopēja pievienotās vērtības nodokļa sistēma – Nodokļa atmaksāšana valstī nereģistrētiem nodokļa maksātājiem – Tiesību uz atmaksu īstenošanas kārtība – Pienākums sniegt papildinformāciju atmaksāšanas pieteikumam – Savlaicīgi iesniegto atmaksāšanas pieteikumu noraidījums, iepriekš neuzaicinot prasītājus papildināt pieteikumus ar rēķinu vai importa dokumentu iesniegšanu – Nodokļu neitralitātes principa un tiesību uz atmaksu lietderīgās iedarbības pārkāpums
(Padomes Direktīvas 2006/112, kurā grozījumi izdarīti ar Direktīvu 2008/8, 170. un 171. pants, un Direktīvas 2008/9 5., 10. pants, 15. panta 1. punkts un 20. panta 1. punkts)
(skat. 77.– 84., 86.– 88. punktu un rezolutīvās daļas 1. punktu)
3.
Nodokļu tiesību aktu saskaņošana – Kopēja pievienotās vērtības nodokļa sistēma – Nodokļa atmaksāšana valstī nereģistrētiem nodokļa maksātājiem – Tiesību uz atmaksu īstenošanas kārtība – Pienākums sniegt papildinformāciju pieteikumam par atmaksāšanu – Apstiprinājums par nodokļa atmaksāšanas pieteikuma saņemšanu, nepieprasot papildu informāciju vai pierādījumus – Tiesiskās paļāvības aizsardzības principa pārkāpums – Neesamība
(Padomes Direktīvas 2008/9 15. panta 1. punkts, 19. panta 1. punkts un 20. panta 1. punkts)
(skat. 96. – 99. punktu)
Rezolutīvā daļa
1)
Noraidīdama tādus pieteikumus par pievienotās vērtības nodokļa (PVN) atmaksāšanu, kuri iesniegti līdz tā kalendārā gada 30. septembrim, kas seko atmaksāšanas periodam, bet kuriem nav pievienotas attiecīgās dalībvalsts tiesiskajā regulējumā prasītās rēķinu vai importa dokumentu kopijas atbilstoši Padomes Direktīvas 2008/9/EK (2008. gada 12. februāris), ar ko nosaka sīki izstrādātus noteikumus Direktīvā 2006/112/EK paredzētajai pievienotās vērtības nodokļa atmaksāšanai nodokļa maksātājiem, kas neveic uzņēmējdarbību attiecīgās valsts teritorijā, bet veic uzņēmējdarbību citā dalībvalstī, 10. pantam, šo pieteikumu iesniedzējiem iepriekš nelūdzot papildināt savus pieteikumus, nepieciešamības gadījumā pēc minētā datuma iesniedzot šīs kopijas vai atbilstošu informāciju, lai šos pieteikumus varētu izskatīt, Vācijas Federatīvā Republika, pārkāpjot PVN neitralitātes principu, kā arī nodokļu maksātāju, kuri neveic uzņēmējdarbību attiecīgajā dalībvalstī, tiesību uz PVN atmaksāšanu lietderīgo iedarbību, nav izpildījusi tai Padomes Direktīvas 2006/112/EK (2006. gada 28 novembris) par kopējo pievienotās vērtības nodokļa sistēmu, kas grozīta ar Padomes Direktīvu 2008/8/EK (2008. gada 12. februāris), 170. un 171. pantu, kā arī Direktīvas 2008/9 5. pantu.
2)
Prasību pārējā daļā noraidīt.
3)
Vācijas Federatīvā Republika sedz savus, kā arī atlīdzina divas trešdaļas no Eiropas Komisijas tiesāšanās izdevumiem.
4)
Eiropas Komisija sedz vienu trešdaļu no saviem tiesāšanās izdevumiem pati.
(
1
)	OV C 213, 24.6.2019.